Предприети действия от Инспектората в Министерството на транспорта и съобщенията през 2021 г.

През 2021 г. в Инспектората в Министерството на транспорта и съобщенията са постъпили 4 броя сигнали, съдържащи твърдения за извършени корупционни действия.

На основание чл. 8 от Наредбата за организацията и реда за извършване на проверки на декларациите и установяване на конфликт на интереси 3 броя сигнали са препратени по компетентност към ИА “Автомобилна администрация“.

По един сигнал, съдържащ твърдения за незаконосъобразни действия и корупционни практики в Изпълнителна агенция „Автомобилна администрация“, Инспекторатът в Министерството на транспорта и съобщенията извърши проверка въз основа на заповед на министъра на транспорта и съобщенията.

За резултатите от проверката е изготвен доклад, одобрен от министъра на транспорта и съобщенията. С оглед отстраняването на констатираните нередности и за подобряването на дейността на ИА “Автомобилна администрация“ са дадени препоръки.

В законоустановения срок е изпратен писмен отговор до подателя на сигнала, а материалите по преписката са изпратени и до органите на Прокуратурата.